## Ministru kabineta noteikumu projekta „Grozījumi Ministru kabineta 2008.gada 25.marta noteikumos Nr.196

## „Noteikumi par pašvaldību aizņēmumiem un galvojumiem””

## sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 25.marta noteikumos Nr.196 „Noteikumi par pašvaldību aizņēmumiem un galvojumiem”” (turpmāk – Noteikumu projekts) izstrādāts, lai, ņemot vērā jauno kompetenču un funkciju sadalījumu Eiropas Savienības struktūrfondu līdzfinansēto atbalsta programmu īstenošanā un uzraudzībā, nodrošinātu attiecīgās iestādes - Centrālās finanšu un līgumu aģentūras pārstāvību Pašvaldību aizņēmumu un galvojumu kontroles un pārraudzības padomē (turpmāk- Padome). Vienlaikus Noteikumu projekts paredz tehniskus (redakcionālus) precizējumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašvaldībām atbilstoši normatīvajos aktos noteiktajam (likuma “Par pašvaldību budžetiem” 22.pants, likuma “Par valsts budžetu 2016.gadam” 15.pants) pēc pozitīva Padomes lēmuma saņemšanas ir tiesības ņemt aizņēmumus investīciju projektu īstenošanai, tajā skaitā Eiropas Savienības struktūrfondu līdzfinansēto projektu īstenošanai. Noteikumu projektā ir precizētas institūcijas, kuru pārstāvji ir deleģēti darbam Padomē - Ekonomikas ministrijas pārstāvis tiks aizstāts ar Centrālās finanšu un līgumu aģentūras pārstāvi, ņemot vērā jauno kompetenču un funkciju sadalījumu Eiropas Savienības struktūrfondu līdzfinansēto atbalsta programmu īstenošanā un uzraudzībā, kas noteikts Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā.Noteikumu projektā ir veikti sekojoši tehniski (redakcionāli) precizējumi:1. precizēts Ministru kabineta 2008.gada 25.marta noteikumu Nr.196 „Noteikumi par pašvaldību aizņēmumiem un galvojumiem” (turpmāk- Noteikumi) 3.punkts, aizstājot vārdu “nolikumu” ar vārdu “reglamentu”, ņemot vērā, ka finanšu ministrs apstiprina Padomes reglametu;
2. atbilstoši aktuālajai terminoloģijai precizēta Noteikumu 16.punkta redakcija pašvaldību iesniedzamajiem dokumentiem (pašvaldības ar līgumslēdzēju noslēgtā līguma par Eiropas Savienības fonda projekta īstenošanu kopija un attiecīgā projekta iesnieguma pielikumi).
 |
| 3. | Projekta izstrādē iesaistītās Institūcijas | Finanšu minstrija. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par Noteikumu projektu tika publicēta Finanšu ministrijas mājaslapā 29.02.2016. un pēc izsludināšanas Valsts sekretāru sanāksmē – Ministru kabineta mājaslapā. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Finanšu ministrija, Vides aizsardzības un reģionālās attīstības ministrija, Zemkopības ministrija, Latvijas Banka, Latvijas Pašvaldību savienība, Centrālā finanšu un līgumu aģentūra, Valsts kase un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas Noteikumu projekta izpildi nodrošina to esošo funkciju un uzdevumus ietvaros.Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

*Anotācijas II, III, IV un V sadaļa – projekts šo jomu neskar.*

Ministru prezidents M.Kučinskis

Finanšu ministre D.Reizniece-Ozola

11.04.2016. 12:20

450

Tīcmane 67095420

Linda.Ticmane@fm.gov.lv